නීති විරෝධී ලෙස රත්රන් තොගයක් ඉන්දියාවට රැගෙන ගිය ශ්‍රී ලාංකිකයන් සිවුදෙනකු ඇතුළු පුද්ගලයන්16 දෙනකු ඉන්දීය ආරක්ෂක අංශ මගින් අත්අඩංගුවට ගෙන තිබේ.චෙන්නායි ගුවන් තොටුපොළ වෙත පැමිණි අවස්ථාවේදී සිදුකළ විශේෂ පරීක්ෂාවකදී මොවුන් සතුව තිබී කිලෝ ග්‍රෑම් 9.5ක් බර රත්රන් තොගයක් සොයා ගැනීමට රේගු නිලධාරීන් සමත්ව තිබෙන අතර එහි වටිනාකම ඉන්දීය රුපියල් කෝටි තුනක් බවට අනාවරණය කරගෙන ඇතැයි වාර්තා වෙයි.අත්අඩංගුවට ගත් සැකකරුවන් ඩුබායි, සිංගප්පූරු, කොළඹ සහ මස්කට් යන ගුවන් තොටුපළ වලින් චෙන්නායි බලා පැමිණ ඇති අතර පුද්ගලයන් තිදෙනකු රාමනාදන්පුරම් හි සිට රත්රන් කිලෝ ග්‍රෑම් 1.8 ක් රැගෙන ඇතැයි වාර්තා වෙයි.පුද්ගලයන් පස් දෙනෙකු කේරළයේ සිට පැමිණ තිබෙන අතර ඔවුන් සතුව තිබී ඇති රත්රන් ප්‍රමාණය ග්‍රෑම් 800ක් පමණ වෙයි.